હું કદાચ ખોટો ન હોઉં તો મોદીજી ૨૦૧૪નો રાજ વહીવટ આ મુદ્દા સાથે જ જીત્યા છે. એ દરેક ભાષણમાં આવું જ કંઈક કહેતા કે કા તો હું સપષ્ટ બહુમતની સરકાર બનાવીશ અથવા તો પછી મારી પાર્ટી સાથે હું વિપક્ષમાં જ બેસી જઈશ, પણ સમર્થન તો નહીં જ લઉ… બસ કદાચ આ જ એ માસ્ટર સ્ટ્રોક હતો અથવા બ્રહ્મ વાક્ય હતું, જે મોદીજીને CM થી PM સુધી વાજતે ગાજતે લઈ આવ્યું. જ્યારે સામે પક્ષે ખીચડીઓ બનાવનારી સરકાર સતત ધીમી ગતિએ મૂળમાંથી નબળી થઈને ઉખડતી ગઈ. પણ, આ સિલસિલો છતાંય ચાલ્યો. કોંગ્રેસ દરેક રાજ્યના ઇલેક્શનમાં સમર્થનની ખીચડી બનાવતી જ રહી અને ભાજપ એકલા હાથે ખીચડી ફગાવતો જ ગયો. ભાજપ જ્યારે પ્રજાના પ્રશ્નોના સચોટ નિરાકરણ અને પ્રજાના અવાજને સમજવા સમજાવવામાં વ્યસ્ત હતા, ત્યારે આ મહા ખીચડાની નીતિ માત્ર અને માત્ર કીચડ ઉછાળવામાં જ વ્યસ્ત રહ્યા અથવા વાસ્તવિક પ્રશ્નો ભૂલીને અવળા પાટે ચડતા રહ્યા. મોદી એમની સફળતા ગણાવતા રહ્યા અને આ એમની નિષ્ફળતા શોધતા રહ્યા…પણ પોતે શુ કરી શકે છે…? એ પ્રશ્ન પર મંથન તો થયું જ નહીં. પ્રજાની જરૂરિયાતો સમજવામાં એ લોકો સતત નિષ્ફળ થયા. અને લોકશાહીમાં તમે લોકોને નથી સમજતા ત્યારે લોકો પણ તમને પોતાને સમજવાની તક નથી જ આપતી. આ જ તો લોકશાહી છે…